ການສົ່ງອອກສິນຄ້າແຂວງສະຫວັນນະເຂດ
​ທ່ານສີ​ທົນ ​ໃຫ້ການ​ຢືນຢັນ​ວ່າ: “​ແຜນການ​ໃນ​ຕໍ່ໜ້າ ​ແມ່ນ​ພວກ​ເຮົາ​ຈະ​ຕ້ອງ​​ໃຫ້ການ​ສົ່ງ​ອອກ​ຂອງ​ພວກ​ເຮົາ​ເພີ່​ມ ຂຶ້ນ​ໃຫ້​ໄດ້ 17 ​ເປີ​ເຊັນ​ແລະ​ສິນຄ້າ​ເດັ່ນ​ທີ່​ຈະ​ຕ້ອງ​ສົ່ງ​ອອກ​ຂອງສະ​ຫວັນນະ​ເຂດ ປະ​ເພດ​ນຶ່ງ ​ແມ່ນ​ໜາ​ກກ້ວຍ
ພາກທຸລະກິດການຄ້າໃນແຂວງສະຫວັນນະເຂດ ວາງແຜນການຈະເພີ່ມການສົ່ງອອກ ໃນປີ 2018 ໃຫ້ໄດ້ 17 ເປີເຊັນ ທຽບໃສ່ ປີ 2017 ເພື່ອຫຼຸດບັນຫາຂາດດຸນການຄ້າ ຕ່າງປະເທດໂດຍສະເພາະແມ່ນຫວຽດນາມ ຊົງຣິດ ໂພນເງິນ ມີລາຍງານຈາກບາງກອກ ທ່ານສີທົນ ນັນທະລາດ ຫົວໜ້າພະແນກອຸດສະຫະກຳແລະການຄ້າແຂວງສະຫວັນ ນະເຂດ ໄດ້ໃຫ້ການຢືນຢັນວ່າ ເປົ້າໝາຍສຳຄັນທາງດ້ານການຄ້າແຂວງສະຫວັນນະ ເຂດ ໃນປີ2018 ຄືການເພີ່ມມູນຄ່າການສົ່ງສິ້ນຄ້າອອກໄປຕ່າງປະເທດໃຫ້ໄດ້ 17 ເປີເຊັນ ໂດຍແນໃສ່ການຫຼຸດສະພາບບັນຫາການຂາດດຸນການຄ້າຕ່າງປະເທດໃຫ້ ຕ່ຳລົງດ້ວຍການສົ່ງອອກຜະລິດຜົນກະສິກຳແລະສິນຄ້າກະສິກຳແປຮູບ ເຊັ່ນກ້ວຍ ປຸ໋ຍຊີວະພາບແລະເຈ້ຍ ດັ່ງທີ່ ທ່ານສີທົນ ໃຫ້ການຢືນຢັນວ່າ: ແຜນອຸດສາຫະກຳແລະການຄ້າແຂວງສະຫວັນນະເຂດ ກັບແຂວງກວາງຈີຂອງຫວຽດ ນາມໃນປີ 2017 ວ່າ ມີມູນຄ່າການຄ້າຮວມເກີນກວ່າ 130 ລ້ານໂດລາ ໃນນີ້ເປັນການ ສົ່ງສິນຄ້າຈາກແຂວງ ໄປແຂວງກວາງຈີ ຄິດເປັນມູນຄ່າຮວມ ເກີນກວ່າ 115 ລ້ານໂດ ລາເຮັດໃຫ້ແຂວງສະຫວັນນະເຂດ ຂາດດຸນການຄ້າ ເກີນກວ່າ 100 ລ້ານໂດລາ ໂດຍສາເຫດທີ່ເຮັດໃຫ້ແຂວງສະຫວັນນະເຂດ ຕ້ອງຂາດດຸນການຄ້າຕໍ່ແຂວງກວາງຈີ ດັ່ງກ່າວ ກໍຍ້ອນວ່າສິນຄ້າທີ່ນຳເຂົ້າຈາກຫວຽດນາມ ສ່ວນໃຫຍ່ ກໍຄື ນ້ຳມັນເຊື້ອໄຟ ເຄື່ອງຈັກ ສິນຄ້າອຸບປະໂພກບໍລິໂພກ ໃນຂະນະທີ່ສິນຄ້າຂາອອກສ່ວນໃຫຍ່ຂອງ ແຂວງສະຫວັນນະເຂດຄືສິນຄ້າກະສິກຳ ທາງດ້ານກະຊວງການຄ້າຂອງໄທ ລາຍງານວ່າ ການຄ້າລະຫວ່າງລາວກັບໄທ ໃນປີ 2017 ຜ່ານມາ ມີມູນຄ່າຮວມເກີນກວ່າ 8,164 ລ້ານໂດລາ ໂດຍເພີ່ມຈາກປີ 2014 ເຖິງ 150 ເປີເຊັນ ແລະດ້ວຍສະພາບການດັ່ງກ່າວ ກໍເຮັດໃຫ້ເຊື່ອວ່າ ການຄ້າລະຫວ່າງ ລາວກັບໄທ ຈະມີມູນຄ່າເຖິງ 10 ພັນລ້ານໂດລາ ໃນປີ 2020 ອີກດ້ວຍ ສິນຄ້າສຳຄັນ ທີ່ລາວ ສົ່ງຂາຍໃຫ້ໄທ ກໍຄື ກະແສໄຟຟ້າ ແຮ່ທາດ ແລະສິນຄ້າກະເສດ ສ່ວນສິນຄ້າທີ່ ລາວນຳເຂົ້າຈາກໄປກໍຄືສິນຄ້າອຸບປະໂພກບໍລິໂພກ ແລະວັດທຸກໍ່ສ້າງ ໂດຍໄທ ຍັງຈະ ເປັນຝ່າຍທີ່ໄດ້ປຽບດຸນການຄ້າຕໍ່ລາວ ໃນມູນຄ່າ ຫຼາຍກວ່າ 2 ພັນລ້ານໂດລາ ໃນແຕ່ ລະປີ ສຳລັບໃນປີ 2017 ຜ່ານມາ ການຄ້າຕ່າງປະເທດຂອງລາວ ຕໍ່ແຂວງກວາງຈີ ດັ່ງກ່າວ ກໍມີ ມູນຄ່າຮວມ ເຖິງ 9,345 ລ້ານໂດລາ ໃນນີ້ເປັນການສົ່ງສິນຄ້າໄປຕ່າງປະເທດ ໃນມູນຄ່າ4,803 ລ້ານໂດລາ ເພີ່ມຂຶ້ນ 13 4 ເປີເຊັນ ແລະນຳສິນຄ້າຈາກຕ່າງປະເທດ ໃນມູນຄ່າຮວມ 4,542 ລ້ານໂດລາ ເພີ່ມຂຶ້ນ 7 6 ເປີເຊັນ ທຽບໃສ່ປີ 2016 ທີ່ເຮັດ ໃຫ້ລາວ ເປັນຝ່າຍໄດ້ປຽບດຸນການຄ້າ ໃນມູນຄ່າຮວມ 261 ລ້ານໂດລາ ເພາະການສົ່ງ ສິນຄ້າອອກ ໄດ້ເກີນແຜນແລະການນຳເຂົ້າສິນຄ້າທີ່ຫຼຸດລົງ ໃນໂຄງການການລົງທຶນ ຂອງຕ່າງປະເທດໃນລາວ ສ່ວນປີ 2018 ນີ້ ລັດຖະບານລາວ ໄດ້ວາງຄາດໝາຍໄວ້ວ່າ ການຄ້າກັບຕ່າງປະເທດ ຈະມີມູນຄ່າເພີ່ມຂຶ້ນເປັນ 9,993 ລ້ານໂດລາ ຖ້າຫາກວ່າ ສາມາດຊຸກຍູ້ການສົ່ງອອກ ສິນຄ້າໄປຕ່າງປະເທດໄດ້ຕາມເປົ້າໝາຍທີ່ວາງໄວ້ ໃນມູນຄ່າຮວມ 5,015 ລ້າໂດລາ ແລະຄວບຄຸມການນຳເຂົ້າໃຫ້ມີມູນຄ່າຮວມບໍ່ເກີນ 4,978 ລ້ານໂດລາ ໂດຍສິນຄ້າ ສົ່ງອອກຕົ້ນຕໍ່ກໍຄືໄຟຟ້າ ແຮ່ທາດ ສິນຄ້າອຸດສາຫະກຳແລະສິນຄ້າກະສິກຳ ຫາກແຕ່ ການສົ່ງອອກສິນຄ້າ ກະສິກຳຂອງລາວ ກໍຫຼຸດລົງ ເພາະຄຸນນະພາບ ບໍ່ໄດ້ມາດຕະຖານ ຂອງການຕະຫຼາດສາກົນ ທາງດ້ານທະນາຄານເອເຊຍ (ADB) ລະບຸວ່າ ທຶນສຳຮອງເງິນຕາຕ່າງປະເທດຂອງ ລາວມີມູນຄ່າຫຼຸດລົງຈາກມູນຄ່າທີ່ທຽບໄດ້ກັບການນຳສິນຄ້າຕ່າງປະເທດ ຄິດເປັນ ໄລຍະເວລາ5 3 ເດືອນ ໃນທ້າຍປີ 2017 ມາເປັນ 4 39 ເດືອນເທົ່ານັ້ນ ໃນປັດຈຸບັນ